*****

ΚΑΝΟΝΙΣΜΟΣ (ΕΟΚ) αριθ. 1202/81 ΤΗΣ ΕΠΙΤΡΟΠΗΣ

της 5ής Μαΐου 1981

περί τροποποιήσεως του κανονισμού (ΕΟΚ) αριθ. 1204/72 «περί λεπτομερειών εφαρμογής του καθεστώτος της ενισχύσεως για τους ελαιούχους σπόρους»

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 136/66/ΕΟΚ του Συμβουλίου της 22ας Σεπτεβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 27 παράγραφος 5,

Εκτιμώντας:

ότι το άρθρο 6 του κανονισμού (ΕΟΚ) αριθ. 1204/72 (2), όπως τροποποιήθηκε τελευταία από τον κανονισμό (ΕΟΚ) αριθ. 22/81 (3), προσδιορίζει την παρτίδα που χρησιμεύει ως βάση για την ανάλυση που γίνεται σύμφωνα με τους όρους του άρθρου 33 του ανωτέρω κανονισμού· ότι για λόγους διοικητικής απλουστεύσεως θα απαιτείται ο καθορισμός της παρτίδας να γίνεται από το ενδιαφερόμενο μέλος·

ότι το άρθρο 28 παράγραφος 1 του ως άνω κανονισμού προσδιόρισε το ποσό της ασφάλειας που αναφέρεται στο άρθρο 9 παράγραφος 2 του κανονισμού (ΕΟΚ) αριθ. 2114/71 του Συμβουλίου της 28ης Σεπτεμβρίου 1971 περί της ενισχύσεως για τους ελαιούχους σπόρους (4), όπως τροποποιήθηκε τελευταία από τον κανονισμό (ΕΟΚ) αριθ. 851/78 (5)· ότι, έχοντας υπόψη την τάση των τιμών της παγκοσμίου αγοράς και το επίπεδο της βοήθειας που προσδιορίσθηκε τους τελευταίους μήνες, είναι αναγκαίο να μειωθεί το ποσό της ασφάλειας·

ότι ο κανονισμός (ΕΟΚ) αριθ. 2114/71 προβλέπει στο άρθρο 10 ότι η ενίσχυση για τους ελαιούχους σπόρους δύναται να προκαταβληθεί ευθύς ως οι σπόροι υποβληθούν σε έλεγχο, με την προϋπόθεση ότι συνιστάται εγγύηση για τη μεταποίησή τους· ότι, επί του παρόντος, μόνο ορισμένα Κράτη μέλη κάνουν χρήση της δυνατότητας αυτής· ότι η κατάσταση αυτή οδηγεί σε σημαντικά άνιση μεταχείριση μεταξύ των παραγωγών της Κοινότητος· ότι για την εξάλειψη του εμποδίου αυτού συντρέχει λόγος να προβλεφθεί ότι τα Κράτη μέλη είναι υποχρεωμένα να προκαταβάλλουν την ενίσχυση υπό ορισμένους όρους·

ότι για να εξασφαλισθεί η καλή λειτουργία του καθεστώτος ενισχύσεων πρέπει να προβλεφθεί η αποδέσμευση της ασφάλειας κατά την αναγνώριση του δικαιώματος προς ενίσχυση· ότι είναι, εξάλλου, αναγκαίο να προσδιορισθεί το βάρος που πρέπει να ληφθεί υπόψη για τον υπολογισμό της προκαταβολής·

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1204/72 τροποποιείται ως ακολούθως:

1. Το άρθρο 6 παράγραφος 1 αντικαθίσταται από το ακόλουθο κείμενο:

«1. Το μέρος I.D. του πιστοποιητικού δύναται να ζητείται μόνο για μία ή περισότερες παρτίδες. Σε καμία περίπτωση δεν δύναται να ζητηθεί για μία παρτίδα, για την οποία έχει ήδη χορηγηθεί τέτοιο μέρος πιστοποιητικού.

Εάν η αίτηση για το μέρος I.D. του πιστοποιητικού αναφέρεται σε κραμβόσπορους, και γογγυλόσπορους το έλαιο των οποίων έχει ερουκικό οξύ σε εκατοστιαία αναλογία μεγαλύτερη από την αναφερομένη στο άρθρο 25, στο τμήμα «είδος προϊόντος» αναγράφονται οι παρακάτω λέξεις:«προορισμός: όχι για διατροφή».

Ως «παρτίδα» εννοείται συγκεκριμένη ποσότητα σπόρων, που καθορίζεται από το ενδιαφερόμενο μέλος η οποία έχει αριθμηθεί από αυτό κατά την είσοδο στα ελαιουργεία και για την οποία πραγματοποιήθηκε ανάλυση σύμφωνα με τις διατάξεις του άρθρου 33.

2. Το άρθρο 28 παράγραφος 1 τροποποιείται ως ακολούθως: στη δεύτερη υποπερίπτωση οι λέξεις αντικαθίστανται από τις λέξεις « 25 ECU».

3. Το άρθρο 37 αντικαθίσταται από το ακόλουθο κείμενο:

«Άρθρο 37

1. Το ύψος της ενισχύσεως που αναφέρεται στο άρθρο 10 του κανονισμού (ΕΟΚ) αριθ. 2114/71 προκαταβάλλεται σε κάθε ενδιαφερόμενο, ο οποίος κατέθεσε την αίτηση ευθύς ως προσκομίσθηκε από αυτόν η αίτηση του μέρους I.D. του πιστοποιητικού, υπό τον όρο ότι η αίτηση αυτή συνοδεύεται από ποσό ασφαλείας ίσο προς το προκαταβαλόμενο ποσό της ενισχύσεως.

2. Η ασφάλεια συνιστάται υπό μορφή εγγυήσεως παρεχομένη από ίδρυμα που ανταποκρίνεται στα κριτήρια τα οποία καθορίζονται από το Κράτος μέλος στο οποίο κατατέθηκε η αίτηση της ενισχύσεως.

3. Η ασφάλεια αποδευσμεύεται ευθύς ως η αρμόδια αρχή του Κράτους μέλους αναγνωρίσει το δικαίωμα ενισχύσεως για τις ποσότητες που αναφέρονται στην αίτηση. Όταν το δικαίωμα ενισχύσεως δεν αναγνωρίζεται για το σύνολο ή για μέρος των ποσοτήτων που αναφέρονται στην αίτηση, η ασφάλεια καταπίπτει κατά την αναλογία των ποσοτήτων για τις οποίες δεν τηρήθηκαν οι προϋποθέσεις που παρέχουν δικαίωμα ενισχύσεως.

4. Το βάρος που λαμβάνεται υπόψη για τον καθορισμό εκ των προτέρων της ενισχύσεως, που χορηγείται σύμφωνα με τις διατάξεις της παραγράφου 1, είναι το καθαρό βάρος του προϊόντος όπως έχει διαπιστωθεί κατά την είσοδο στο ελαιουργείο, στο οποίο οι σπόροι μεταποιούνται».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εν τούτοις, οι διατάξεις του άρθρου 1 παράγραφος 3 θα ισχύσουν από την 1η Ιουλίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 5 Μαΐου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 133 της 10. 6. 1972, σ. 1.

(3) ΕΕ αριθ. L 2 της 1. 1. 1981, σ. 14.

(4) ΕΕ αριθ. L 222 της 2. 10. 1971, σ. 2.

(5) ΕΕ αριθ. L 116 της 28. 4. 1978, σ. 4.